ОТЧЕТ

за дейността на читалището за 2022 година

Уважаеми дами и господа,

През изтеклата 2022 година, ръководството на читалището имаше за цел да подобри ефективността на работата си след ковид кризата, която даде негативен отпечатък в дейността ни. В този смисъл активизирахме дейността на театрална трупа “Жар”, Детската театрална школа “Пламъчета” и Вокалната група за градски и шлагерни песни “Нежен пламък”.

1. **Дейност на настоятелството:**

            През периода Читалищното настоятелство е заседавало по един път на тримесечие и са обсъждани теми свързани с годишната програма, финансовия отчет, гражданските договори и дейностите, с които да се занимава читалището.

1. **Материална база и документация:**

Читалището не разполага със собствена материална база. Дейността му се извършва в безвъзмездно предоставен частен имот. Въпреки това, през 2023 година, имаме намерение да създадем малка сцена и салон до 40 места. Планираме да ремонтираме помещение за малка библиотека….

Сериозен проблем се явява липсата на театрален салон в гр. Велико Търново за премиерни спектакли на театралните ни трупи и за изяви на вокалната ни група.

1. **Контакти на читалището с други институции, юридически и физически лица:**

Читалището осъществява добри контакти с Община Велико Търново по отношение на културната дейност.

Планираме, през 2023 година, да установим трайни и взаимно полезни отношения с Общинската и Областната организация на съюза на инвалидите в България. Проучваме възможности да си сътрудничим с Дневен център в кв. Бузлуджа.

Всички контакти с юридически лица са по повод дарения, на този етап са без резултат.

1. **Културна дейност**

**През 2022 година,** довършихме това, което започнахме през 2021 година.

*Театрална трупа “Жар”* продължи работа по комедийната постановка “ Оскар” от Клод Мание и драмата “Нирвана” от Константин Илиев. И двете постановки направиха своите премиерни спектакли през 2022 година, съответно:

* На 30. Май. 2022 година – “Оскар”
* На 21. Ноември. 2022 година – “Нирвана”

С удоволствие съобщаваме, че на Националния фестивал на любителските театри “Камъка” в гр. Горна Оряховица комедията “Оскар” бе удостоена с трето място, а Златемир Младенов получи трета награда за главна

мъжка роля.

Тази есен имахме удоволствието да изиграем “Оскар” в с. Ново село, гр. Дебелец и гр. Павликени.

*С Детската театрална школа “Пламъчета”* организирахме премиерен спектакъл на драматизираната приказка “Ратайкинята на дяволицата” на 31.май. 2022 година, а на следващия ден участвахме с това представление на Общинския фестивал на детското театрално творчество

Този спектакъл бе представен на Националния фестивал на детското театрално творчество в гр. Севлиево, където ръководителката на школата, Мартина Атанасова бе удостоена с индивидуална награда.

**2022 година** беше много активна *Вокална група “Нежен пламък”* за шлагерни и стари градски песни с ръководител Станимир Демирев. През годината участвахме в следните фестивали:

- Националния фестивал “Балкан фолк” в гр. Велико Търново, проведен през м. май, където групата бе удостоена с второ място, а индивидуалните изпълнение па Иваничка Делчева и Пенко Пенков бяха удостоени с първи места.

- Национален фестивал шлагерната песен в гр. Пордим, проведен през м. юни, където както групата така и индивидуалното изпълнение на Пенко Пенков бяха удостоени с първо място.

- Национален фестивал “Шуменски музикални вечери” получихме трета награда за авторската песен на ръководителя на групата Станимир, “Среща”во място, а индивидуалното изпълнение на Пенко Пенков бе удостоено с трето място.

- Участвахме и на Националния фестивал в гр. Ямбол, където също имахме награда за индивидуално изпълнение.

Освен националните изяви, имаме участие на Общинския преглед на певческите групи в гр. Дебелец и на празника на с. Ялово.

Това са основните видове дейности, заложени в уставът и програмите, по които читалището ни се планира и развива своята дейност. Това не ни пречи да бъдем една отворена система за нови предложения и идеи.

През следващия отчетен период заедно с Настоятелството на читалище „Пламък 2016” трябва по успешно да работим привличане на дарители, за да увеличим финансирането си и разширим дейността си.

Председател на читалището: / П /

/ Пенко Пенков /